**Atklāta konkursa (virs ES sliekšņa)**

**„Pārtikas produktu piegāde Daugavpils pensionāru sociālās apkalpošanas teritoriālajam centram 12 mēnešiem”**

**(iepirkuma identifikācijas numurs DPD 2018/129)**

**ATBILDES UZ PRETENDENTU JAUTĀJUMIEM NR. 1**

Daugavpils pilsētas domes iepirkumu komisija 2018.gada 25.oktobra sēdē (prot.Nr.2) ir izskatījusi pretendenta vēstulē uzdotos jautājumus par atklātā konkursa **„Pārtikas produktu piegāde Daugavpils pensionāru sociālās apkalpošanas teritoriālajam centram 12 mēnešiem”**, (iepirkuma identifikācijas numurs DPD 2018/129), tehnisko specifikāciju:

**Jautājums:**

1. Pretendents lūdz mainīt vai sniegt skaidrojumus par iepirkuma 19.daļu. Konservēti dārzeņi un augļi – norādīt konkrētus fasējumus, kādos nepieciešami visi šīs daļas produkti? Lūdzu norādīt fasējuma lielumu?
2. Pretendents lūdz mainīt vai sniegt skaidrojumus iepirkuma 23.-42.daļā – kur šajās daļās jānorāda produkta ražotājs un izcelsmes valsts? (tehniskajā specifikācijā ir pazudusi viena ailīte)?
3. Pretendents lūdz izņemt no iepirkuma vai sniegt skaidrojumus 21.daļā. Dažādas pārtikas preces, pozīcija 5.kečups, jo pretendenta rīcībā esošās informācijas, Latvijas tirdzniecībā nav pieejami kečupi, kas atbilstu MK 172 noteikumiem (palielināts sāls daudzums un konservanti)?

**Atbilde:**

Iepirkumu komisija izskatīja pretendenta vēstuli un nolēma sniegt šādas atbildes un izdarīt nolikumā šādus grozījumus:

1. Tehniskā specifikācija neparedz 19.daļā neierobežo pretendentu ar konkrētu fasējumu, līdz ar to pretendents tos tiesīgs piedāvāt pēc saviem ieskatiem. Specifikācija nosaka tikai iepakojuma veidu, kuru pretendentam ir pienākums ievērot.
2. Iepirkumu komisija nolēma izdarīt grozījumus tehniskās specifikācijas – tehniskās un finanšu piedāvājuma formas 23.-43.daļas 8.kolonnas nosaukumā un aizstāt vārdus *“Piedāvātais piegādes apjoms kg no norādītā ražotāja/audzētāja”* ar vārdiem “*Piedāvātās preces izcelsmes valsts un ražotājs,* *piedāvātais piegādes apjoms kg no norādītā ražotāja/audzētāja*”.
3. Iepirkumu komisija nolēma izdarīt grozījumus tehniskajā specifikācijā – tehniskajā un finanšu piedāvājuma formā 21.daļā un *svītrot no tās 5.pozīciju “kečups”.*
4. Iepirkumu komisija nolēma izdarīt grozījumus tehniskajā specifikācijā – tehniskajā un finanšu piedāvājuma formā 17.daļas 3.pozīcijā un aizstāt vārdus *“lasis”* ar vārdiem *“laša fileja mazsālīta”*.
5. Iepirkumu komisija nolēma izdarīt grozījumus nolikuma 4.11.2.punktā un aizstāt vārdus un skaitļus “(izņemot 8., 9., 11., 14., 16., 17., 18., 20., 42.daļu)” ar vārdiem un skaitļiem “(izņemot 8., 9., 11., 14., 16., 17., 18., 20., 42., 43.daļu)”.
6. Pagarināt piedāvājumu iesniegšanas termiņu **līdz 2018.gada 16.novembrim plkst. 14:00.**